open-index/open-wikipedia-markdown huggingface dataset:
Barry Callebaut

**Barry Callebaut** er blant verdens største kakaoprodusenter og -kvernerier, med en gjennomsnittlig årlig produksjon på 1,7 millioner tonn kakao.
Det ble opprettet i 1996 gjennom en sammenslåing av den belgiske sjokoladeprodusenten Callebaut og det franske selskapet Cacao Barry. Det har hovedkontor i Zürich i Sveits, og har virksomhet i over 30 land over hele verden. Det ble opprettet i sin nåværende form av Klaus Johann Jacobs.

Kundene inkluderer multinasjonale og nasjonale produsenter av forbrukermerkevarer og spesialistbrukere av sjokolade (sjokoladehåndverkere, konditorer, bakere og catering).

I tillegg til produksjon, driver selskapet forskning på sjokoladeoppskrifter: for eksempel, i de senere årene, har det lansert tannvennlig sjokolade, probiotisk sjokolade, sjokolade med høyt nivå av antioksidanter (selges under merkenavnet Acticoa), og «rebalansert» sjokolade, som har en forbedret ernæringsmessig profil. Disse forbedringene er basert på Callebauts innovasjonsstrategi: helse og velvære, opplevelse og nytelse og bekvemmelighet.

## Produkter
Barry Callebaut tilbyr et bredt spekter av sjokolade, fyll, dekorasjoner og stoffer, såvel som andre kakao- og/eller nøttebaserte produkter for sjokolade, iskrem, kjeks, meieriprodukter og andre næringsmiddelbransjer. Standardserien deres er pakket som blokker, *easymelts*, dråper, perler eller pinner, eller i flytende form. Selskapet tilbyr også sjokoladeprodukter for å møte spesielle behov for håndverkerkunder, inkludert bakere, konditorer, hoteller, restauranter og selskapsmat.

## Referanser


## Eksterne lenker
*
L’appel du vide

**L'appel du vide**, på norsk kalt «tomrommets kall», er et fransk uttrykk brukt innen filosofi til å beskrive en plutselig tiltrekning mot en umiddelbar farlig eller ulogisk handling, slik som å hoppe fra toppen av en bygning eller overbord fra et skip.

## Referanser
Beaskajohka (Lebesby)

**Beaskajohka** (nordsamisk, historisk også skrevet *Bæskajåkka*) er ei elv i Lebesby kommune i Finnmark. Den er ei sideelv til Gottetjohka. Elvas øverste kildeområde er mellom Girddegoarvi i sør og Beaskajároaivi i nord, hvor en rekke bekker renner ned til Beaskajávri. Fra Beaskajávri renner elva i nordvestlig retning til samløpet med Gottetjohka rundt seks kilometer øst for Stálogáisá. Beaskajohka er 11,1 kilometer lang, hvorav strekningen nedstrøms Beaskajávri er 4,8 kilometer.

## Referanser
Caulospongia elegans

***Caulospongia elegans*** er en art i klassen horn- og kiselsvamper av rekken svamper som er den mest primitive gruppen flercellede dyr. 
__NOTOC__
## Utbredelse
Slekten er utbredt i Indiahavet ved Australia.

## Referanser


## Eksterne lenker
*
United Launch Alliance

**United Launch Alliance** (**ULA**) er en joint venture mellom Lockheed Martin Space Systems og Boeing Defense, Space & Security. ULA ble dannet i desember 2006 gjennom en sammenslåing av teamene i disse selskapene som leverer romfartsoppskytings&shy;tjenester til den amerikanske staten. Kundene inkluderer både Forsvarsdepartementet og NASA, samt andre organisasjoner. Gjennom ULA hadde Lockheed og Boeing monopol på militære romfartsoppskytinger i mer enn ti år, inntil U.S .Air Force tildelte en GPS-satellitt-kontrakt til SpaceX i 2016.

ULA tilbyr oppskytingstjenester med tre ikke-gjenbrukbare systemer – Delta II, Delta IV og Atlas V. Atlas- og Delta-systemene har vært i bruk i mer enn 50 år til å bære en rekke ulike nyttelaster, blant annet vær-, telekommunikasjons- og etterretningssatellitter, samt oppdrag til romutforskning i verdensrommet til støtte for vitenskapelig forskning. ULA tilbyr også oppskytingstjenester for ikke-statlige satellitter: Lockheed Martin har beholdt rettighetene til å markedsføre Atlas kommersielt.

Fra oktober 2014 kunngjorde ULA at de hadde til hensikt å foreta en betydelig restrukturering av selskapet, dets produkter og prosesser i de kommende årene, for å redusere oppskytingskostnadene. ULA planlegger å bygge en ny rakett som vil være en etterfølger til Atlas V, ved hjelp av en ny rakettmotor på den første etappen. I april 2015 avduket de den nye raketten som *Vulcan*.

## Referanser
Uinta Mountains

**Uinta Mountains** er et fjellparti i Rocky Mountains i det nordøstlige Utah (USA). De løper ca 160 km øst for Salt Lake City i en for dette området utypisk øst-vest-retning og når opp til topper på 3&nbsp;700 til 4&nbsp;100 moh. Den høyeste toppen er Kings Peak, som med sine 4&nbsp;124 moh. er delstaten Utahs høyeste punkt.
White River (Green River)

**White River** er en sideelv til Green River i de amerikanske delstatene Colorado og Utah.

White River blir til ved elvemøtet mellom *North Fork White River* og *South Fork White River* ikke langt fra Big Beaver Reservoir i Colorado. Den flyter 314&nbsp;km vestover til Utah, der den munner ut i Green River. Mellom Meeker og Rangely løper Colorado State Highway 64 langs elven. 

## Eksterne lenker
*
Lavnnjosjohka

**Lavnnjosjohka** (nordsamisk, historisk også kalt *Lavnjusjåkka*), i øvre løp **Guorgajohka**, er ei elv i Lebesby og Tana kommune i Finnmark. Den er ei sideelv til Adamsfjordelva og er 36,1 kilometer lang.

Elva har utspring fra et navnløst vatn vest for Eaštorgeahčealáš på Ifjordfjellet og renner derfra i sørlig retning. Guorgajohka passerer gjennom innsjøene Bajit Guorgajávri og Vuolit Guorgajávri og fortsetter videre sørover til Bajimus Lavnnjosjávri. Elva snur nå mot vest og kalles heretter Lavnnjosjohka. Den fortsetter gjennom Gaskkamus Lavnnjosjávri og Vuolimus Lavnnjosjávri, og tar inn sideelvene Čeavrresjohka fra sør og Dollajohka fra nord. Elva fortsetter mot nordvest til den munner ut i Krokvannet (Márddašjávri).

Márddašjávri var tidligere en egen innsjø, og Lavnnjosjohkas munning i Krokvannet lå da nedstrøms Márddašjávri. Men i forbindelse med utbyggingen av Adamselv kraftverk på 1970-tallet ble Krokvannet demmet opp 15 meter og fløt sammen med Márddašjávri, som nå utgjør den sørøstre delen av Krokvannet.

## Referanser
Lake Powell

**Lake Powell** er en oppdemmet del av Colorado River i statene Utah og Arizona, skapt ved  bygningen av Glen Canyon Dam. Innsjøen har navn etter den oppdagelsesreisende John Wesley Powell.

Sjøen er et yndet utfluktsmål på grunn av den særegne natur med de eroderte røde sandsteinsklipper.

## Referanser


## Eksterne lenker
*
Redwall Cavern

**Redwall Cavern** er en gigantisk grotte i Grand Canyon som ble skapt av Coloradofloden gjennom tidene.

Den ble først oppdaget av John Wesley Powell. Han påstod at grotten kunne romme 50&nbsp;000 mann samtidig.
Little Red River (Texas)

**Little Red River** er en elv, noen ganger uten vannføring, om lag  lang, dannet ved møtet av kildestrømmene *North Prong* og *South Prong Little Red River* i Briscoe County i Texas, som flyter øst-nordøst til den forener seg med Prairie Dog Town Fork Red River i Hall County.

Kildestrømmene  North Prong og South Prong Red River kommer begge fra den østlige Caprock Escarpment av Llano Estacado-platået i Briscoe County, og flyter gjennom Caprock Canyons State Park. * North Prong* er nordenfor, og *South Prong* sønnenfor det lokale landemerket Haynes Ridge. De to strømmene forenes  nord for Quitaque og danner der Little Red River. Den renner gjennom regionen Texas Panhandle.

## Referanser


## Eksterne lenker
*
*
*
Sundhedsbidrag

**Sundhedsbidrag** er en dansk skatt som delvis avløste amtsskatten, som siden 2007 ikke lenger kreves inn grunnet amtenes nedleggelse i forbindelse med kommunalreformen av 2007. Skatten går til finansiering av brorparten av de regionale og kommunale helseutgiftene. Inntektsskatten i *alle* kommuner ble økt med 3 prosentpoeng fra 1. januar 2007, en andel av inntektsskattene som før 1. januar 2007 hadde vært en del av amtskommunenes inntektsskatt. Denne andelen skulle anvendes til kommunenes nye helseutgifter, blant annet opptrening av pasienter som nylig var blitt utskrevet etter å ha vært innlagt på et sykehus.

Sundhedsbidraget var 8% fra 2007 til og med 2011, falt til 7% i 2012; 6% (2013); 5% (2014); 4% ( 2015); 3% (2016); 2% (2017); 1% (2018); 0% (2019). Som følge av 2009-skattereformen senkes sundhedsbidraget med ett prosentpoeng i året, samtidig med at bunnskatten heves med ett prosentpoeng i året. I 2019 er sundhedsbidraget dermed helt forsvunnet.

Sundhedsbidraget beregnes liksom kommuneskatten av den skattepliktige inntekt og betales dermed av alle som har en inntekt som overstiger personfradraget.

Beboerne på Danmarks østligste øygruppe Ertholmene er som de eneste fritatt fra skatten.

## Referanser
Lily Rabe

**Lily Rabe** (født 29. juni 1982 i New York) er en amerikansk skuespiller.

## Fimografi
* 2003 - Mona Lisa Smile som en student
* 2007 - Kjærlighet på menyen som Bernadette
* 2014 - The Hunger Games: Mockingjay - Part 1 som kommandør Lyme
* 2015 - The Hunger Games: Mockingjay – Part 2 som kommandør Lyme
* 2019 - Fractured som Joanne Monroe

## Referanser


## Eksterne lenker
*
Lauritz Birkeland

**Lauritz Birkeland** (født 3. april 1839, død 8. september 1922) var en norsk jurist, født i Namdalen som sønn av biskop Peter Hersleb Graah Birkeland og Severine Elise Angel Gram. 

Birkeland tok studenteksamen i 1856, og ble cand.jur. i 1862. Etter noen år som advokatfullmektig og advokat i Kristiania, ble han utnevnt som ekstraordinær assessor i Høyesterett fra 1884. Fra 1900 var han ordinær assessor.

Lauritz Birkeland var gift med Ellen Louise Augusta Kildal, og de ble foreldre til den senere diplomaten Peter Hersleb Birkeland.

Birkeland ble utnevnt til ridder av 1. klasse av St. Olavs Orden i 1896, og forfremmet til kommandør av 1. klasse i januar 1904.

## Referanser
Stephenville (Texas)

**Stephenville** er en by i den amerikanske delstaten Texas med et areal på 26&nbsp;km² og en folkemengde på 14&nbsp;921 innbyggere (2000). Stephenville er sete for Tarleton State University og administrativt sete i Erath County.

## Kjente personer fra Stephenville
*Jeb Hensarling, politiker
*Ben Hogan, golfspiller

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Handbook of Texas Online
Glen Rose (Texas)

**Glen Rose** er en by i den amerikanske delstaten Texas 100&nbsp;km sørvest for Dallas med et areal på 7,1&nbsp;km² og en folkemengde på 2.122 innbyggere (2000). Glen Rose er administrativt sete i Somervell County.

## Referanser


## Eksterne lenker
* 
* Handbook of Texas Online
Paluxy River

**Paluxy River** eller **Paluxy Creek** er en 29 *miles* (ca. 47 km) lang elv i den amerikanske delstaten Texas. Den er sideelv til Brazos River, som er den lengste elven i Texas. 

Den dannes ved elvemøtet mellom *North Paluxy River* og *South Paluxy River* nær Bluff Dale i Erath County og renner ned til der den tømmer seg i  Brazos rett øst for Glen Rose sør i det sentrale Somervell County.

Den er kjent for Paluxy-River-forsporene etter dinosaurer i Dinosaur Valley State Park ved Glen Rose.

## Litteratur
* Martin Lockley & Adrian P. Hunt, *Dinosaur Tracks and Other Fossil Footprints of the Western United States,* Columbia U. Press, New York (1995)
*E.H. Sellards, W.A. Adkins & F.B. Plummer, *The Geology of Texas*, Univ. of Texas Bull. No. 3232 (1932 and many later reprints)
*F. L. Stricklin, Jr., C. I. Smith, F.E. Lozo, 'Stratigraphy of Lower Cretaceous Trinity Deposits of Central Texas,' Bureau of Economic Geology, Univ. of Texas, Report of Investigations No. 71 (July 1971)
*Marion Whitney, *Some New Pelecypoda from the Glen Rose Formation of Texas,* J. Paleontology, Vol. 26, p. 697 (Sept. 1952).
*Keith Young, *Lower Albian and Aptian (Cretaceous) Ammonites of Texas,* Geoscience and Man, Vol. VIII (1974).

## Referanser


## Eksterne lenker
* The Handbook of Texas Online
Aaptos alphiensis

***Aaptos alphiensis*** er en art i klassen horn- og kiselsvamper av rekken svamper som er den mest primitive gruppen flercellede dyr. 
__NOTOC__
## Utbredelse
Arten er utbredt ved Sør-Afrika i Atlanterhavet.

## Referanser


## Eksterne lenker
*
Dollajohka

**Dollajohka** (nordsamisk, historisk også skrevet *Dållajåkka*), i øvre løp kalt **Sileselva** (nordsamisk: *Silisjohka*, historisk *Silisjåkka*), er ei elv i Lebesby kommune i Finnmark. Den er ei sideelv til Lavnnjosjohka i Adamsfjordvassdraget. Elva har utspring fra et tjern nordvest for Juovvagielas og renner derfra i sørlig retning. Den passerer gjennom Viktjernene og Silesvannan og fortsetter videre sørover til Dollajávri. Fra Dollajávri renner elva 1,5 kilometer mot vest til samløpet med Lavnnjosjohka, rundt to kilometer øst for Márddašjávri. Dollajohka er 20,5 kilometer lang, medregnet Sileselva.

## Referanser
Pierre Larousse

**Pierre Athanase Larousse** (1817–1875) var en fransk leksikograf, encyclopedist og forlegger.

## Liv og virke
Larousse fikk lærerutdanning i Versailles og var lenge lærer i provinsen, senere i en opplæringsanstalt i Paris der han traff Augustin Boyer (1821−1896). De gikk i kompaniskap og grunnla i 1852 forlaget *Librairie Larousse et Boyer*. Larousse gav med stort hell ut sine egne og andre forfatteres lærebøker på forlaget.

I 1856 publiserte han med hjelp av François Pillon ordboka *Nouveau dictionnaire de la langue française*, forløperen til Petit Larousse. Hovedverket er *Grand Dictionnaire universel du XIXe siècle* (1866 – 1876) i 15 bind med supplementsbind i 1878 og 1887. Etter Larousses død i 1875 ferdigstilte nevøen Jules Hollier verket. Larousse søkte å bygge verket på grunnlaget til Diderot og d'Alemberts *[[Encyclopédie]]* og med sin klart antiklerikale profil havnet verket på den katolske kirkas liste over forbudte bøker.

## Referanser


## Kilder
* «Pierre Larousse», *[[Encyclopædia Britannica]]* online
* «Pierre Larousse», larousse.fr

## Eksterne lenker

* 
* ''Le grand dictionnaire universel du XIX. siècle'', gallica.bnf.fr
Thelma (film fra 2017)

***Thelma*** er en norsk spillefilm fra 2017. Filmen er regissert av Joachim Trier, og har Eili Harboe i hovedrollen.

Filmen er en thriller om en ung kvinne som flytter fra et kristent miljø på Vestlandet for å studere i Oslo. Når hun forelsker seg i en annen kvinne oppdager hun at hun har uforklarlige krefter.

Filmen var norsk kandidat til Oscar-kategorien for beste ikke-engelskspråklig film for 2017 med begrunnelsen «*Oscar-komiteen er av den oppfatning at «Thelma» viser hvordan Joachim Trier er en uvanlig formsikker og egenartet filmkunstner av bredt internasjonalt format. … *». Den vant tre priser under Amandaprisen 2018: beste foto (Jakob Ihre), beste musikk (Ola Fløttum) og beste klipp (Olivier Bugge Coutté). Under Kanonprisen 2017 vant filmen fire priser, blant annet prisene for beste kvinnelige og mannlige hovedrolle til Eili Harboe og Henrik Rafaelsen. Filmen har i tillegg vunnet flere internasjonale priser.

## Handling
Thelma er en ensom og undertrykt ung kvinne fra en ultra-religiøs familie som har levd et veldig skjermet liv under beskyttelse av sin far: Trond, og funksjonshemmede mor, Unni. Hun sliter med å få venner. Kort tid etter at hun flyttet til Oslo for å begynne ved et universitet, begynner hun å oppleve uforklarlige epileptiske anfall. Når hun møter en annen student, Anja, oppdager Thelma at følelsene hennes for Anja utløser ukontrollerbare psykokinetiske krefter.

Thelma lider mye skyldfølelse på grunn av følelsene sine for Anja, og skulle ønske hun ikke var forelsket i henne. Mens hun gjennomgår en test for å finne årsaken til anfallene hennes, begynner hun å tenke på Anja. Når hun fokuserer på Anja, settes Thelmas kraft i bevegelse og hun får Anja ubevisst til å forsvinne. Forvirret over Anjas plutselige forsvinning, vender Thelma hjem men husker plutselig at hun hadde en lillebror når hun var liten.

En gang, da hun følte seg neglisjert og misunnelig på oppmerksomheten til hennes yngre søsken, ønsket hun at broren skulle være stille og borte. I en siste tragisk hendelse fikk hun ham til å forsvinne fra badekaret, og gutten ble deretter oppdaget under isen til en frossen innsjø av faren deres. Traumatisert på grunn av dette ønsket moren til Thelma å ta sitt eget liv, ved å hoppe fra en bro. Men i stedet gjorde det mislykkede selvmordsforsøket henne varig ufør. Men Thelma hadde senere glemt alle disse hendelsene.

## Rolleliste
* Eili Harboe som Thelma
* Grethe Eltervåg som en yngre Thelma
* Kaya Wilkins som Anja
* Henrik Rafaelsen som Trond
* Ellen Dorrit Petersen som Unni

## Priser og nominasjoner

## Referanser

 


## Eksterne lenker
*
Det polske luftfartsmuseum

**Det polske luftfartsmuseum** (polsk: *Muzeum Lotnictwa Polskiego w Krakowie*) er et museum i Kraków i Polen som stiller ut gamle fly og flymotorer. Museet ligger ved den nedlagte flyplassen Kraków-Rakowice-Czyżyny, som ble etablert i 1912 i Østerrike-Ungarn og er en av de eldste i verden. Museet ble åpnet i 1964, etter at flyplassen stengte i 1963. Det er blitt vurdert som verdens åttende beste flymuseum av CNN.

I det første halve hundreåret av sin eksistens brukte museet fire hangarer på den tidligere flyplassen til sine samlinger. Hangarene var ikke opprinnelig tegnet for denne bruk og var dels utilstrekkelig som museum, spesielt med hensyn til oppvarming om vinteren. Situasjonen ble bedre da en ny hovedbygning for museet åpnet 18. september 2010.

## Samlingene
Samlingene besto i 2005 av over to hundre fly. Flere av de utstilte flyene er unike. Samlingen inkluderer seilfly og over hundre flymotorer. Noen av de utstilte objektene er i sin opprinnelige skikkelse. Museet huser et stort bibliotek og arkiv med luftfartsrelaterte objekter.

Museet har en samling av 22 svært sjeldne fly som inntil 1941 var utstilt ved det tyske flymuseet Deutsche Luftfahrtsammlung Museum i Berlin. Disse fly ble evakuert under andre verdenskrig for å redde dem fra alliert bombing (selve museet ble ødelagt av bombeangrep) til det okkuperte Polen. German Museum of Technology i Berlin betrakter de utstilte objektene som sin eiendom. Behovet for restaurering gjelder spesielt de som har størst betydning for tysk luftfartshistorie. Per 2009 var det ingen tegn til at dette ville skje i nærmeste fremtid.

Museet har meget få polske fly fra årene 1918 til 1939, da nesten alle ble ødelagt under den tyske okkupasjon av Polen, inklusive de som nå er utstilt i polske førkrigsmilitære flymuseer. De eneste to polske førkrigs-militærfly i samlingen er det eneste gjenværende PZL P.11 i verden og en PWS-26. PWS-26 overlevde bare fordi det var utstilt som et tysk krigstrofe, og det var en del av denne samlingen som ble anskaffet etter krigen. I tillegg ble et fåtall polske sivile førkrigsfly returnert av Romania etter krigen og tilslutt fant veien til museet.

Museet har en betydningsfull, og nær komplett, samling av alle typer utviklet og brukt etter krigen.

## Bokutgivelse
Museet fungerer også som forlag, spesielt for dusinvis av bøker, fotoalbum, memoarer og brosjyrer viet til luftfartshistorie, inklusive emner som det polske flyvåpens (1933–1938) konstruerte fly fra før invasjonen av Polen i 1939 og etterkrigs- (1945 til 1960-tallet) bøker om de historiske i det polske flyvåpen i Frankrike og Storbritannia under Battle of Britain, og Polens kamp for uavhengighet under første verdenskrig.

## Motoriserte fly

### Glidefly

Flere glidefly er i midlertidig lagring.

### Motorglidefly
*HWL Pegaz

### Helikoptere
* BŻ-1 GIL
* BŻ-4 Żuk
* JK-1 Trzmiel
* Mil Mi-4 A
* Mil Mi-4 ME
* WSK Mi-2 URP
* WSK Mi-2Ch
* WSK SM-1 (Lisensbygget som Mil Mi-1)
* WSK SM-2

### Motorer

## Referanser


## Eksterne lenker
*Official website of the museum (in English and Polish)
*Images from the museum collected on www.airliners.net
Fuji (elv)

**Fuji** (japansk: 富士川 – *Fuji-gawa* eller *Fuji-kawa*) er en elv i prefekturene Yamanashi og Shizuoka sentralt på øya Honshū i Japan. Den er 128 kilometer lang og har et nedbørfelt på 3&nbsp;990 km².

Elven oppstår ved fjellet Nokogiri-dake i Akaishifjellene («søralpene») nordvest i Yamanashi under navnet Kamanashi (釜 無 川 – *Kamanashi-gawa*), og møter senere elva Fuefuki i byen Ichikawamisato. Der endrer den navn til Fuji-elven. Den strømmer deretter rundt vestfoten av Fuji-san og munner ut i Surugabukta ved byen Fuji.

Bredden av Fuji-elven var stedet for slaget ved Fujikawa i 1180, en av de viktigste tidlige kampene i Gempei-krigen.

Sengoku-periodens krigsherre Takeda Shingen bygde omfattende diker langs Kamanashi-delen av elva, som tillot vann å oversvømme buffersoner for å kontrollere skade. Disse dikene eksisterer fortsatt, og kalles *Shingen-zutsumi* (信玄 堤). Innsatsen for flomkontroll fortsatte under Tokugawa-shōgunatet i Edo-perioden, da omfattende diker ble ferdigstilt i 1674 etter 50 års konstruksjon, for å avlede den nedre elven fra befolkede områder som var utsatt for flom.

Vanntransport oppover elven fra Surugabukta til den historiske Kai-provinsen blomstret i Edo-perioden og i den tidlige Meiji-perioden, frem til åpningen av jernbanestrekningene Tōkaidōlinjen, Chūōlinjen og Minobulinjen. Kommersiell elvetransport opphørte i 1923.

Det er flere demninger for vannkraftproduksjon og flomkontroll langs de forskjellige sideelvene i elvens øvre del. Fuji-elven markerer også delingen av Japans fordelingsnett, med nettfrekvenser på 50 hertz i øst og 60 hertz i vest.

Utsikten til Tōkaidō Shinkansen-toget som krysser elven med Fuji-san i bakgrunnen, blir ofte brukt på fotografier som en illustrasjon på Japan.

## Referanser


## Eksterne lenker
*
EM i ryttersport 2017 - Dresur Grand prix individuelt

**EM i ryttersport** ble arrangert i Gøteborg fra 21 til 27 august 2017. Finalen i Dresur Grand prix individuelt gikk fredag 25 august på Nya Ullevi. 

## Resultater
Čeavrresjohka (Lebesby)

**Čeavrresjohka** (nordsamisk, historisk også skrevet *Čævresjåkka*) er ei elv i Lebesby og Tana kommune i Finnmark. Den er ei sideelv til Lavnnjosjohka i Adamsfjordvassdraget. Vassdraget starter som flere små bekker øst for Beaskajároaivi. Bekkene samles i innsjøen Námmajávri og renner videre til Čeavrresjávri, som ligger på samme nivå. Derfra renner Čeavrresjohka mot nord til munningen i Vuolimus Lavnnjosjávri. Elva er 7,6 kilometer lang, hvorav strekningen nedstrøms Čeavrresjávri utgjør 1,6 kilometer.

## Referanser
Junior-VM på skøyter 1987

**[[Junior-VM på skøyter]] 1987**, det 14. offisielle juniorverdensmesterskapet i ISU-regi, ble arrangert på Strömsvallen i Strömsund, Sverige den 27., 28. februar og 1. mars 1987.

Teknisk arrangør var ÏFK Strömsund.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Litteratur
* 
* 

## Eksterne lenker
* 
* 
*  
*  
*  Junior-VM på skøyter 1987 resultatmeny for både kvinner og menn på www.ISU.html.infostradasports.com
*
Guillaume Le Blond

**Guillaume Le Blond** (1704–1781) var en fransk matematiker, miltærteoretiker og encyklopedist.

## Virke
Le Blond var fra 1736 matematikkprofessor ved *École des pages de la Grande Écurie du roi* i Versailles. Til tross for at han ikke var militær selv, skrev han et stort antall verk om militære emner, eksempelvis matematikk for offiserer, verk om bygging av festninger, avhandlinger om slagordning og lignende.

Le Blond skrev en rekke artikler for Diderot og d'Alemberts *[[Encyclopédie ou Dictionnaire raisonné des sciences, des arts et des métiers|Encyclopédie]]*.

## Verk i utvalg
* *L'artillerie raisonnée contenant la déscription et l'usage des différentes bouches à feu … la théorie et la pratique des mines et du jet des bombes.* Jombert, Paris (1761)
* *Traité de l'attaque des places.*  Chez Charles-Antoine Jombert, Paris (1762)
* ''Élémens de fortification.'' Paris (1775)

## Referanser


## Litteratur
* Janis Langins: *Conserving the Enlightenment: French Military Engineering from Vauban to the Revolution.* MIT-Press, Cambridge (2004) ISBN 0-262-12258-8
* Pierre Larousse: *Grand Dictionnaire universel du  XIXe siècle*, vol. 10, Paris, Administration du grand Dictionnaire universel, (p.&nbsp;288).

## Eksterne lenker
*
Lusofoniske leker

**Lusofoniske leker** (portugisisk: *Jogos da Lusofonia*) er en internasjonal multisportkonkurranse som arrangeres av ACOLOP (Associação dos Comités Olímpicos de Língua Oficial Portuguesa), der idrettsutøvere hovedsakelig fra portugisisktalende land konkurrerer i ulike øvelser. De fleste medlemslandene er også medlemmer av Samveldet av portugisiskspråklige land. 

Lekene i 2017 og 2021 ble avlyst og det så derfor ut til at det ikke skulle arrangeres flere Lusofoniske leker. I en pressemelding i forbindelse med arrangørorganisasjonen ACOLOPs 20-årsjubileum 8. juni 2024, sa organisasjonens nye president, Filomena Fortes, at de 12 medlemslandene nå hadde konkrete planer om å gjenopplive lekene.  

## Deltakende land
Deltakende land i de Lusofoniske leker er grunnleggerlandene Angola, Brasil, Kapp Verde, Øst-Timor, Guinea-Bissau, Macau, Mosambik, Portugal og São Tomé og Príncipe, samt Ekvatorial-Guinea, India og Sri Lanka. I tillegg har Ghana, Flores (en øy i Indonesia), Mauritius og Marokko har uttalt at de ønsker å delta i framtiden.

* 
* 
* 
* 
* 
* 
* 
* 
* 
* 
* 
* 

## Utgaver

## Medaljefordeling

## Se også
* Jeux de la Francophonie

## Referanser


## Eksterne lenker
* ACOLOP
Matías Romero

**Matías Romero** er en by og en kommune i delstaten Oaxaca sørvest i Mexico. Den er oppkalt etter diplomaten og politikeren Matías Romero Avendaño. Kommunen er den nest største byen i området Juchitán, som ligger i den vestlige del av regionen Istmo de Tehuantepec. Den er  km² og hadde  innbyggere i 2005. Río El Corte, som er en sideelv til Río Coatzacoalcos og er populær for sine fine strender, renner gjennom kommunen. 

Under jordskjelvet i Mexico 7. september 2017 kollapset et hotell i byen.

## Referanser
Ifjordelva

**Ifjordelva** (nordsamisk: *Idjavuonjohka*, historisk også skrevet *Iddjavuonjåkka*) er ei elv i Lebesby kommune i Finnmark. Den dannes ved samløpet av Soagŋojohka fra nord og Stuorraluohkajohka fra sør, og renner derfra mot vest til den munner ut innerst i Ifjorden, en fjordarm i indre del av Laksefjorden I øvre del består vassdraget av tre omtrent jevnstore greiner, Soagŋojohka, Stuorraluohkajohka og dennes sideelv Suolojárjohka, som alle har sine kilder sør på Ifjordfjellet. Ifjordelva er 5,7 kilometer lang, eller 19,8 kilometer regnet fra fjerneste kilde på Ifjordfjellet.

Ved elvemunningen ligger bygda Ifjord med en del bebyggelse og gårdsbruk. Her krysser Fylkesvei 98 over elva og fortsetter mot øst langs nordsida av dalen, mens Fylkesvei 888 går et lite stykke langs elva i Ifjord før den fortsetter nordover til Nordkinnhalvøya. Flere kraftlinjer krysser nedre del av Ifjorddalen.

## Referanser
Leaibbosjohka

**Leaibbosjohka** (nordsamisk, historisk *Læibusjåkka*) er ei elv i Tana kommune i Finnmark. Den har utspring fra Hánnojávrrit og renner derfra mot nord gjennom en myrlendt dal. Nedenfor samløpet med sideelva Duvdegáljohka smalner dalen inn og myrene avløses av skog. Elva munner ut innerst i Vestertana og er 16,3 kilometer lang. Elvemunningen omfattes av Vestertana naturreservat.

## Referanser
NTG Kongsvinger

**NTG Kongsvinger** (stiftet i 1999) er en privat videregående skole som ligger i Kongsvinger i Innlandet og er en del av Norges Toppidrettsgymnas.

Skolen har opplegg for følgende idretter: dans, fotball, håndball, skyting og ishockey. Elevene lærer hvordan det er å være toppidrettsutøver, med støtteapparat som heltidsansatte trenere, fysioterapeut, fleksible lærere og ledere.

Blant anleggene som benyttes er Kongsvingerhallen og Tråstadhallen med fotball-, håndball- og skytebane, samt styrketreningsrom. I gangavstand finnes det også en svømmehall, ishall, tennishall, friidrettsstadion og spesialrom for basis- og dansetrening.

## Kjente elever
Flere av de tidligere elevene ved NTG Kongsvinger har oppnådd internasjonal suksess. Noen har også blitt verdensmestere:
* Jenny Vatne, skyting
* Ole-Kristian Bryhn, skyting
* Sina Busk, skyting
* Kristoffer Halvorsen, sykkel
* Andrea Solbjør, discodans/freestyle
* Aron Bye, discodans/freestyle
*Stephanie Grundsøe, skyting
*Simon Kolstad Claussen, skyting

Andre utøvere som har vært elever ved skolen er Malin Westerheim, Þórey Anna Ásgeirsdóttir, Lars Christian Krogh Gerson, Cathrine Dekkerhus, Miriam Bjørnsrud, Ida Elise Enget og Martin Ellingsen.

## Referanser


## Eksterne lenker
*
Aksjesparekonto

En **aksjesparekonto** er en plasseringskonto der privatpersoner kan kjøpe og selge børsnoterte aksjer og aksjefond uten å utløse skatt så lenge man ikke tar ut gevinsten fra kontoen. Aksjesparekonto ble innført i Norge fra 2017 og kan tilbys av banker, verdipapirforetak og forvaltningsselskap for verdipapirfond.

## Eksterne lenker
*https://www.regjeringen.no/no/tema/okonomi-og-budsjett/skatter-og-avgifter/ordning-om-aksjesparekonto-fra-1.-september/id2569039/
*https://www.skatteetaten.no/person/skatt/hjelp-til-riktig-skatt/aksjer-og-verdipapirer/om/aksjesparekonto-ask/
Aaptos aaptos

***Aaptos aaptos*** er en art i klassen horn- og kiselsvamper av rekken svamper som er den mest primitive gruppen flercellede dyr. 
__NOTOC__
## Utbredelse
Arten er utbredt i Middelhavet, Mexicogolfen, Atlanterhavet og Stillehavet.

## Referanser


## Eksterne lenker
*
Sixten Nordström

**Sixten Georg Nordström** (1937–2025) var en svensk leder for Musikkonservatoriet i Malmö, musikkskribent og programleder på TV. 

Nordström studerte piano og musikkpedagog ved Musikhögskolen i Malmö fra 1950–1960. I 1960 tok han, som første som aldri hadde studert der, musikklærereksamen ved Musikkonservatoriet i Stockholm. Under samme tid hadde Nordström jobbet som tredje kapellmester ved det daværende Malmö stadsteater, der han satte opp flere operaproduksjoner og var muskkansvarlig for flere teatersproduksjoner, blant annet i regi av Ingmar Bergman. Han komponerte også musikk til teaterstykker. Deretter studerte Nordström musikkvitenskap ved Københavns universitet, og jobbet som lærer i Malmö og musikkritiker i flere aviser fram til begynnelsen av 1990-tallet. I tillegg tok han flere oppgaver som konsertpianist. Nordström startet flere prosjekter, deriblant Malmökören i 1964 og Sankt Petri skola i 1971. Han hjalp også til i å bedre musikkundervisningen i Sverige.

Han er kjent for et større nordisk publikum for sin innsats som programleder i TV-programmet *[[Kontrapunkt (TV-serie)|Kontrapunkt]]*, der han tok over for Sten Broman. Nordström skrev også en rekke bøker om musikk.

Nordström valgte å pensjonere seg i 2024, etter 75 år «i musikken tjeneste», i en alder av 87 år. Han var gift ned skulptøren og keramikeren Marianne Nordström.

## Utmerkelser (utvalg)
*  Hans Majestät Konungens medalj i gull (1998)
*  Medaljen för tonkonstens främjande (2014)

## Referanser


## Eksterne lenker
*
Green River (Wyoming)

**Green River** er en amerikansk by og administrativt sete for det amerikanske county Sweetwater County i staten Wyoming. I 2000 hadde byen et innbyggertall på .

Byen ligger ved elven med samme navn, Green River, som utspringer i Wyoming. Den største byen i Sweetwater County, Rock Springs, ligger 29&nbsp;km lenger mot øst.

## Historie
Stedet ble bosatt i 1868 i det daværende Dakotaterritoriet, innen Union Pacifics del av den transamerikanske jernbane kom til området. *Union Pacific* valgte imidlertid å legge sin byttestasjon lenger vest, i Bryan, da grunnen i Green River allerede var lagt beslag på av bosettere, og Green River tapte meget av sin befolkning til Bryan. På grunn av en større tørke som tørrla elven Blacks Fork og gjorde Bryan uegnet som jernbanedepot ble imidlertid stasjonen likevel etter en tid flyttet til Green River, og Green River ble formelt en by i 1891.

Fra 1873 ble Sweetwater Countys administrasjon også overført hit, etter at det tidligere *County seat* South Pass City lenger mot nord hadde mistet sin betydning.

Byen var startpunktet hvorfra John Wesley Powell la ut på sine viktige ekspedisjoner ned Green River, Colorado River og Grand Canyon imot slutten av 1800-tallet.

## Næringsliv
Området omkring byen er kjent for å ha verdens største forekomster av trona, og brudd av natriumkarbonat er en stor gruveindustri i regionen. Dette er et av få steder i verden der gruvebruddsprosessen er mer lønnsom rnn industriell fremstilling ved hjelp av Solvay-prosessen.

## Kommunikasjoner
Byen ligger ved den store øst-vestlige motorveien Interstate 80 som sammenbinder San Francisco med New York City. Gjennom byen går også Union Pacifics tidligere transamerikanske jernbanelinje.

## Referanser


## Eksterne lenker
* 
*  Innbyggertall 2010 - 2019 - United States Census Bureau
NRK Fjernsynets sendeskjema for 1960

**NRK Fjernsynets sendeskjema for 1960** er en oversikt over alle programmene som ble sendt på NRK Fjernsynet etter innføringen av ordinære sendinger 20. august 1960. Programoversikten er hentet fra ''Arbeiderbladet''. Listen tar også for seg hvilke av programmene som er tilgjengelige på NRKs strømmetjeneste, NRK TV. Totalt hadde NRK Fjernsynet 325 programposter fra 20. august og ut året, av disse er 18 tilgjengelig på NRK TV (tilsvarende 5,54 prosent). Av programmene er rundt 213 egenprodusert, mens rundt 74 er innkjøpt. Resten er direkteoverføringer av OL og andre idrettsbegivenheter. 

## Sendeskjema

### August

### September

### Oktober

### November

### Desember

## Referanser
Blacks Fork

**Blacks Fork** (også kalt **Blacks Fork of the Green River**) er en  sideelv til Green River i Utah og Wyoming.  

## Leveløp
Elven blir til på nordsiden av Uinta Mountains som en kombinasjon av tre strømmer si området ved Tokewanna Peak nær Utah-Wyoming-grensen. Rett ved der elven krysser Wyoming-grensen renner den inn i Meeks Cabin Reservoir som benyttes for irrigasjon og vannstandsregulering. Aå flyter elven gjennom byen Lyman før den forenes med *Smiths Fork* (muligens oppkalt etter Jedediah Smith), som kommer fra rett øst for Blacks Fork i Uintafjellene, og følger den parallelt mesteparten av sit løp til møtepunktet. Elven fortsetter mot nordøst til Granger, og der tilkommer *Hams Fork* fra nord. Kort etter vender den skarpt sørover, og forener seg etter et stykke med Green River ved Flaming Gorge Reservoir.

## Historie
Elven er oppkalt etter Arthur Black, en pelsjeger som satte ut dyrefeller i området i 1824 som ansatt i Ashley/Henry Company.  I 1843 bygde *mountain man* Jim Bridger og hans partner Louis Vasquez en handelsstasjon ved Blacks Fork, nær det som i dag er Lyman. Handelsposten ble senere kjent som Fort Bridger.  Den ble raskt et populært stoppested langs Oregon og California trails og senere det punkt hvorfra Mormon Trail tok av fra de to andre og fortsatte inn i Utah.

## Referanser
Jim Bridger

**James «Jim» Bridger** (født 17. april 1804 i Virginia i USA, død 17. juli 1881 i Washington i Missouri), også kalt **Old Gabe** og av indianerne **Casapy** eller **Blanket Chief**, var en amerikansk oppdagelsesreisende og *[[Mountain Man]]*.

## Liv og virke
### Bakgrunn
Det er sannsunlig at fødestedet i Virginia var Richmond. Åtte år etter dro han med foreldrene og sin søster vestover til i nærheten av St. Louis. Da Bridger var tolv år gammel, døde moren. Året etter døde faren. Bridger arbeidet sannsynligvis så som håndlanger på en ferje på Missouri River for å livnære seg selv og søsteren. Så begynte han i lære hos en smed, men avbrøt dette i 1822. 

### Pelsjeger og Mountain Man
Da han var 18 år gammel nappet han på en annonse der William Henry Ashley søkte etter pelsjegere, for 200 dollar om året i lønn. I mange år livnærte han seg av dette, og var en av de første anglo-amerikanere som fulgte indianernes stier gjennom Rocky Mountains.

Bridger hadde tre hustruer, alle indianere. Han kunne flere indianerspråk og var også sysselsatt som tolk og rådgiver, speider og veiviser. Etter at han i 1853 var blitt drevet bort fra eiendom av mormoner, trakk han seg tilbake til en farm han hadde kjøt nær Kansas City i Kansas. En tid senere ble han ansatt som speider av arméen og deltok i årene 1856-1857 i Utah-krigen mot mormonerne. 

Etter nær på 50 år trakk han seg tilbake til sin farm utenfor Kansas City, der han døde i 1881. Han ble en legendarisk skikkelse allerede under sin livstid.

## Referanser


## Litteratur
* Dee Brown: *Im Westen ging die Sonne auf. Die Eroberung des amerikanischen Kontinents.* Hoffmann und Campe, Hamburg, 1974, ISBN 3-455-00723-6
* Mark H. Brown: *The Plainsmen of the Yellowstone. A History of the Yellowstone Basin.* G. P. Putnam's Sons, New York, 1961, ISBN 0-8032-5026-6
* Bill Gilbert: *Der Wilde Westen. Die Wegbereiter.* Time-Life-International, Amsterdam, 1979, ISBN 90-6182-517-2
* Martin Hillman: *Mit berühmten Entdeckern auf Abenteuer. Quer durch die Neue Welt.* Aldus Books Limited, London, 1971
* Dietmar Kuegler: *In der Wildnis die Freiheit… Trapper, Mountain Men, Pelzhändler. Der amerikanische Pelzhandel.* Verlag für Amerikanistik, Wyk auf Foehr, 1989, ISBN 3-924696-33-0
* Dietmar Kuegler: *Sucht mein Herz in der Prärie. Jim Bridger, Mountain Man*. Verlag für Amerikanisktik, Wyk auf Foehr, 2000.
* Max Mittler: *Eroberung eines Kontinents. Der grosse Aufbruch in den amerikanischen Westen.* Buchclub Ex Libris, Zürich
* Wilcomb Washburn: *[[Handbook of North American Indians]]. Volume 4: History of Indian-White Relations*. Smithsonian Institution (Hrsg.), Washington, 1988, ISBN 0-16-004583-5
*
*
Bu Xiangzhi

**Bu Xiangzhi** (født 10. desember 1985) er en sjakkspiller fra Qingdao i Shandong-provinsen i Kina.

Han ble Kinas 10. stormester i sjakk som 13-åring i 1999, som den yngste i historien før Sergej Karjakin ble stormester som 12-åring i 2002.

## Referanser


## Eksterne lenker
*
Årets kvinne

***Årets kvinne*** (originaltittel ***Woman of the Year***) er en amerikansk romantisk dramakomedie fra 1942, regissert av George Stevens. Ring Lardner jr. og Michael Kanin skrev manuset, mens Joseph L. Mankiewicz produserte filmen. Katharine Hepburn og Spencer Tracy spiller to journalister fra samme avis som til tross for sine ulikheter blir et par. Etter hvert gifter de seg, men den hektiske karrièrehverdagen skaper problemer.

Filmen fikk god kritikk, blant annet for samspillet mellom Hepburn og Tracy. Lardner jr. og Kanin vant Oscar for beste originalmanus for manusarbeidet, mens Hepburn ble nominert til Oscar for beste kvinnelige hovedrolle for sin rolleskildring.

Det amerikanske filminstituttet (AFI) har kåret *Årets kvinne* til tidenes 74. beste kjærlighetsfilm fra USA og tidenes 90. beste komediefilm fra USA. Filmen ble innlemmet i National Film Registry i 1999, et utvalg av filmer til bevaring i det amerikanske nasjonalbiblioteket Library of Congress.

## Handling
To svært ulike nyhetsreportere, sportsjournalisten Sam Craig (Spencer Tracy) og utenrikskorrespondenten Tess Harding (Katharine Hepburn), forelsker seg og blir gift på kort tid. Tess er en intelligent feminist, Sam er en kunnskapsrik sportsidiot, og sammen er de som olje og vann. De blir begge tvunget til å gjøre ting de aldri hadde gjort i sitt eget selskap, og ekteskapet står i fare for å falle sammen under vekten av to karrièremennesker med store ambisjoner.

## Medvirkende
* Spencer Tracy som Sam Craig
* Katharine Hepburn som Tess Harding
* Fay Bainter som Ellen Whitcomb
* Reginald Owen som Clayton
* Minor Watson som William J. Harding
* William Bendix som «Pinkie» Peters
* Gladys Blake som Flo Peters
* Dan Tobin som Gerald Howe
* Roscoe Karns som Phil Whittaker
* William Tannen som Ellis
* Ludwig Stössel som Dr. Lubbeck
* Sara Haden som Matron
* Edith Evanson som Alma
* George Kezas som Chris

## Referanser


## Eksterne lenker
*
Mordene i Kongo

***Mordene i Kongo*** er en norsk spillefilm regissert av Marius Holst. Filmen er produsert av Friland Film og innspillingen begynte høsten 2016. Den hadde premiere 26. oktober 2018.

Filmen er basert på den sanne historien om de to nordmennene Joshua French og Tjostolv Moland som ble dømt for drap, drapsforsøk, væpnet ran, dannelse av et kriminelt forbund og spionasje i Den demokratiske republikken Kongo. Moland døde i fengsel i Kinshasa i 2013 mens French ble løslatt etter åtte år 17. mai 2017. Filmen bruker boken *Et mord i Kongo* av Morten A. Strøksnes som én av mange kilder. Nikolaj Frobenius trakk seg som manusforfatter fordi han mente det utviklet seg til en heltehistorie.

## Rollebesetning
* Aksel Hennie – Joshua French 
* Tobias Santelmann – Tjostolv Moland
* Ine F. Jansen – Ane Strøm Olsen fra UD
* Dennis Storhøi – Morten Furuholmen
* Tone Danielsen – Kari Hilde Hodne French
* Anthony Oseyemi – General Kazumba
* Christoffer Staib – Halvard Mo

## Mottakelse
Brit Aksnes i *[[Dag og Tid]]* beskriver filmen som spekulativ og partisk. ''Dagbladet''s anmelder ga filmen tre stjerner og skriver at filmen halter og mangler en forklaring på hva de gjorde i Kongo. ''VGs'' anmelder ga terningkast 2 og skriver «Marius Holst har laget en visuelt vakker, men altfor lang film som ikke helt klarer å berettige sin egen eksistens» og som forsterker inntrykket av at Moland og French var naive opportunister på eventyr. *[[Adresseavisen|Adresseavisens]]* anmelder mente filmen bare er en oppsummering av det som allerede var kjent gjennom nyhetene. Birger Vestmo i NRK P3 ga terningkast 4 og skriver «Mordene i Kongo imponerer med en overbevisende miljøskildring, en velstrukturert historiefortelling og glimrende skuespill.» *[[Aftenposten|Aftenpostens]]* anmelder Kjetil Lismoen skriver at «Aksel Hennie og Tobias Santelmann gir oss sterke og nyanserte skuespillerprestasjoner i denne tvetydige fiksjonaliseringen av Kongo-mordene.» Lismoen mente det var en tett og klaustrofobisk film. Øyvor Dalan Vik i ''Dagens Næringsliv'' mente filmen ikke er en helthistorie og at hovedrolleinnehaverne gjør en god prestasjon.

For filmen ble Tobias Santelmann kåret til beste mannlige skuespiller under både Amandaprisen 2019 og Kanonprisen 2018. I tillegg ble filmen nominert i ytterligere tre Amanda-klasser: beste foto (John Andreas Andersen), beste lyddesign (Tormod Ringnes, Niklas Skarp) og folkets Amanda og Kanonprisen for beste birolle ved Tone Danielsen.

## Referanser


## Eksterne lenker
*
Aaptos duchassaingi

***Aaptos duchassaingi*** er en art i klassen horn- og kiselsvamper av rekken svamper som er den mest primitive gruppen flercellede dyr. 
__NOTOC__
## Utbredelse
Arten er utbredt i Mexicogolfen.

## Referanser


## Eksterne lenker
*
Odd Bach

**Odd Bach** (født 22. mai 1930 på Foldereid i Nord-Trøndelag, død 23. august 2017 samme sted) var en norsk gårdbruker og politiker (Sp). Han var Nærøys ordfører 1980–1983.

Han vokste opp på Bachgården like ved Foldereid kirke som eldste sønn av gårdbruker Haakon Bach og hustru Rannveig Thornes. Faren var også innvalgt i Foldereid herredsstyre og ekspeditør for Fylkesbilene i Nord-Trøndelag, og også moren var engasjert i foreningslivet. Odd Bach giftet seg med Kirsten Rønning og drev slektsgården.

Bach hadde lokalpolitiske verv fra kommunesammenslåingen til Nærøy i 1964. Han var medlem av Nærøy kommunestyre i fem perioder, medlem av formannskapet i fire og ordfører i én periode. Dessuten var han innvalgt i Nord-Trøndelag fylkesting 1988–1991 og leder i hovedutvalget for undervisning i to år. Bach var pådriver for å bygge Rørvik lufthavn, Nærøysund bru og fergefri Kystriksvei for å knytte Nærøy og Vikna tettere sammen med hverandre og omverdenen.

## Referanser
FNs Internasjonale Barneår

**FNs Internasjonale Barneår** ble markert over hele verden i 1979.

Det var UNESCO – FNs organisasjon for utdanning, vitenskap, kultur og kommunikasjon – som erklærte at i året 1979 skulle barns rettigheter vies særlig oppmerksomhet. Den 1. januar 1979 undertegnet FNs generalsekretær Kurt Waldheim denne erklæringen og markerte dermed starten på den verdensomspennende kampanjen som skulle pågå gjennom hele året.

## Referanser


## Eksterne lenker
* Fretheim, Tor: *[http://urn.nb.no/URN:NBN:no-nb_digibok_2007091004023 Barn på dagsordenen : ti år siden Barneåret]*, Forbruker- og administrasjonsdepartementet (Oslo, 1989)
* Norsk samband for De forente nasjoner (FN-sambandet): *[http://urn.nb.no/URN:NBN:no-nb_digibok_2014061106079 FN : idémappe for skolen. 1 : Barneskolen]* (Oslo, 1978)
Montesinus

***Montesinus*** er en nybeskrevet slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i Sør-Amerika.

## Utseende
Nokså små (15-19 millimeter), mørkbrune til svarte hjortebiller, oversiden fint og tett punktert. Hos hannen er kjevene noe forstørrede, kraftige med brede tenner. Pronotum har lett rundede sider. Alle artene har reduserte flygevinger og kan ikke fly.

## Levevis
Artene lever i høyereliggende områder (900-2600 meter over havet), mellom såkalt montan vegetasjon.

## Utbredelse
Slekten er utbredt i det østlige Brasil. De tre artene ble beskrevet fra et materiale på bare fem eksemplarer, to av artene er kjent fra bare en enkelt hunn.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *Montesinus* Grossi, 2016
******** *[[Montesinus machadoi]]* Grossi, 2016
******** *[[Montesinus monnei]]* Grossi, 2016
******** *[[Montesinus tatula]]* Grossi, 2016

## Litteratur
Grossi, P.C., 2016. A new brachypterous genus of Brazilian stag beetle (Coleoptera: Lucanidae: Lucaninae) with description of three new species. Zootaxa 4078 (1): 218-229. https://www.ncbi.nlm.nih.gov/pubmed/27395976

## Eksterne lenker
* 
* Generic Guide to New World Scarabid Beetles – ''Montesinus'' 
* Nøkkel til artene
Samveldelekene for ungdom

**Samveldelekene for ungdom** er en internasjonal multisportkonkurranse for ungdom (14 til 18 år), som arrangeres av Commonwealth Games Federation. Konkurransen arrangeres etter modell av Samveldelekene.

## Utgaver

## Medaljetabell
Nedenfor vises en sammenlagt medaljetabell for Samveldelekene for ungdom fra 2000 til og med 2017.

## Eksterne lenker
* Commonwealth Youth Games
Mari Holm Lønseth

**Mari Holm Lønseth** (født 1991) er en norsk jurist og politiker (H). Hun har vært stortingsrepresentant for Sør-Trøndelag siden 2017.

Hun tok mastergraden i jus ved Universitetet i Oslo i 2015. Hun har vært advokatfullmektig i advokatfirmaet Steenstrup Stordrange i Trondheim.

Lønseth ble valgt inn i Trondheim bystyre i 2011. Hun var leder i Trondheim Unge Høyre fra 2010 til 2011, leder i Sør-Trøndelag Unge Høyre fra 2011 til 2013, medlem av sentralstyret i Unge Høyres Landsforbund fra 2014 til 2016 og leder i Trondheim Høyre fra 2017 til 2022.

Hun giftet seg i 2024 med stortingsrepresentant Sivert Bjørnstad.

## Referanser


## Eksterne lenker
*
Solligården

**Solligården** er en bydel i Tromsø. Den ligger på fastlandssiden og hører til tettstedet Tromsdalen, som i sin tur er en del av byen Tromsø. Solligården ligger helt sør i Tromsdalen og har Europavei 8 som nærmeste nabo.

## Referanser
Asiamesterskapet i friidrett

**Asiamesterskapet i friidrett** er et internasjonal friidrettsmesterskap som organiseres av Det asiatiske friidrettsforbundet (Asian Athletics Association).

Mesterskapet var i konflikt med IAAF etter at Israel ble utestengt i 1977. Asiamesterskapet i friidrett 1977 ble avlyst, og mesterskapene fra 1979 til 1989 ble ansett som uoffisielle, og ble arrangert under navnet «Asian Track and Field Meeting». Situasjonen ble løst da Israel ble medlem av Det europeiske friidrettsforbundet i stedet.  

## Utgaver

## Medaljefordeling
**Oppdatert per [[Asiamesterskapet i friidrett 2023]]*

## Se også
* Asialekene

## Referanser


## Eksterne lenker
*Asian Athletics Association
*Oversikt over medaljevinnere hos GBR Athletics, 1973 - 2005
North Platte (Nebraska)

**North Platte** er en by i Lincoln County i delstaten Nebraska i USA med 24&nbsp;733 innbyggere (2010). Navnet har den etter elven, det vil si fra North Platte River.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Saint Lucia under VM i friidrett 2017

**[[Saint Lucia]]** deltok med én utøver under VM i friidrett 2017 (utendørs) fra 4. august til 13. august 2017 i London i Storbritannia.

## Resultater
(Q, q – kvalifisert, NM – intet gyldig resultat, SB – sesongbeste, PB – personlig bestenotering)

### Kvinner
;Tekniske øvelser

## Referanser


## Eksterne lenker
* http://www.iaafworldchampionships.com/